Na temelju članka 13. i 25. Odluke o javnim priznanjima općine Bol („Službeni glasnik“ općine Bol br. 4/09 i 7/09), Komisija za dodjelu javnih priznanja je predložila, a vijeće općine Bol je, na temelju članka 31. Odluke o javnim priznanjima, na 6/2025 sjednici dana . srpnja 2025. godine donijelo

**ODLUKU**

**o dodjeli javnog priznanja Grb općine Bol**

Članak 1.

Kolektivno javno priznanje općine Bol GRB OPĆINE BOL dodjeljuje se:

Dobrovoljnom vatrogasnom društvu Bol, u znak zahvalnosti i priznanja za dugogodišnji predani rad, nesebično služenje zajednici i izniman doprinos zaštiti ljudi, imovine i prirode na području općine Bol.

Članak 2.

Dobrovoljnom vatrogasnom društvu Bol se dodjeljuje Grb općine Bol izrađen od kovine na kamenoj podlozi, pismena potvrda i novčana nagrada u iznosu od \_\_\_\_\_ €

Članak 3.

Ova odluka stupa na snagu dan nakon objave u „Službenom glasniku“ općine Bol.

Obrazloženje:

Dobrovoljno vatrogasno društvo Bol osnovano je 1995. godine, kao odgovor na potrebe lokalne zajednice za organiziranom i učinkovitom vatrogasnom zaštitom. U protekla tri desetljeća izrastao je u pouzdanu i iznimno aktivnu snagu, neizostavnu u očuvanju sigurnosti ljudi, imovine i prirode na području općine Bol.

Kontinuirano pokazuje visoku razinu spremnosti, požrtvovnosti i profesionalnosti – bilo da se radi o gašenju požara, pružanju pomoći u hitnim situacijama, edukaciji mladih ili sudjelovanju u raznim društvenim i humanitarnim aktivnostima. Njihova prisutnost i djelovanje od neprocjenjive su važnosti za sigurnost i kvalitetu života u našoj zajednici.

DVD Bol okuplja generacije Bolki i Boljana, od iskusnih vatrogasaca do mladih pripravnika, koje s velikim entuzijazmom i odgovornošću njeguju vrijednosti solidarnosti, humanosti i profesionalizma. Osim vatrogasnih intervencija, redovito sudjeluju i u brojnim edukativnim, preventivnim i društvenim aktivnostima te su važan čimbenik u očuvanju sigurnosti i zajedništva u našoj općini.

Njihova požrtvovnost, skromnost i stalna spremnost da pomognu – u svakom trenutku i bez zadrške – zaslužuju najviše društveno priznanje koje Općina Bol može dodijeliti.

Ovo priznanje bilo bi simbol zahvale svim članovima, bivšima i sadašnjima, koji su svojim radom i zalaganjem ostavili neizbrisiv trag u kolektivnom pamćenju Bola.

Predsjednica vijeća

Nataša Paleka Jakšić